CELEX: 31982R3034
Language: el
Date: 1982-11-16 00:00:00
Title: Κανονισμός (EOK) αριθ 3034/82 τής Επιτροπής τής 16ης Νοεμβρίου 1982 περί τροποποιήσεως τού κανονισμού (EOK) αριθ. 2729/81 όσον αφορά τήν προθεσμία πού πρέπει νά τηρείται σέ περίπτωση καθορισμού εκ τών προτέρων τής επιστροφής, στό πλαίσιο διαγωνισμού εντός τρίτης χώρας, στόν τομέα τού γάλακτος καί τών γαλακτοκομικών προϊόντων

Avis juridique important

|

31982R3034

Κανονισμός (EOK) αριθ 3034/82 τής Επιτροπής τής 16ης Νοεμβρίου 1982 περί τροποποιήσεως τού κανονισμού (EOK) αριθ. 2729/81 όσον αφορά τήν προθεσμία πού πρέπει νά τηρείται σέ περίπτωση καθορισμού εκ τών προτέρων τής επιστροφής, στό πλαίσιο διαγωνισμού εντός τρίτης χώρας, στόν τομέα τού γάλακτος καί τών γαλακτοκομικών προϊόντων  

Επίσημη Εφημερίδα αριθ. L 320 της 17/11/1982 σ. 0005 - 0005 Φινλανδική ειδική έκδοση: Κεφάλαιο 3 τόμος 15 σ. 0176  Σουηδική ειδική έκδοση: Κεφάλαιο 3 τόμος 15 σ. 0176 

***** ΚΑΝΟΝΙΣΜΟΣ (ΕΟΚ) αριθ. 3034/82 ΤΗΣ ΕΠΙΤΡΟΠΗΣ  της 16ης Νοεμβρίου 1982  περί τροποποιήσεως του κανονισμού (ΕΟΚ) αριθ. 2729/81 όσον αφορά την προθεσμία που πρέπει να τηρείται σε περίπτωση καθορισμού εκ των προτέρων της επιστροφής, στο πλαίσιο διαγωνισμού εντός τρίτης χώρας, στον τομέα του γάλακτος και των γαλακτοκομικών προϊόντων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 13 παράγραφος 3 και το άρθρο 17 παράγραφος 4,  Εκτιμώντας:  ότι το άρθρο 15 παράγραφος 3 του κανονισμού (ΕΟΚ) αριθ. 2729/81 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1768/82 (4), προβλέπει ότι, κατά παρέκκλιση από το άρθρο 43 παράγραφος 2 δεύτερο εδάφιο του κανονισμού (ΕΟΚ) αριθ. 3183/80 (5), όπως τροποποιήθηκε τελευταία από τον κανονισμό (ΕΟΚ) αριθ. 3392/81 (6), η προθεσμία που πρέπει να τηρήσει ο αιτών το πιστοποιητικό, για να ενημερώσει τον εκδώσαντα οργανισμό για τα αποτελέσματα του διαγωνισμού που προκηρύσσει δημόσιος οργανισμός σε τρίτη χώρα, καθορίζεται σε 40 ημέρες από τη λήξη της προθεσμίας υποβολής των προσφορών· ότι, εντούτοις, ύστερα από αίτηση του ενδιαφερομένου, η προθεσμία αυτή μπορεί να παραταθεί με απόφαση της Επιτροπής· ότι η αποκτηθείσα πείρα έδειξε ότι οι αιτήσεις παρατάσεως της προθεσμίας μπορούν να γίνουν δεκτές και ότι η συμπληρωματική παράταση της προθεσμίας για 50 ημέρες μπορεί να αποφασισθεί για να ρυθμισθεί το σύνολο των περιπτώσεων· ότι πρέπει, για τους λόγους αυτούς και για να γίνει ευχερέστερη η διαδικασία για την απόφαση παρατάσεως, να καθορισθεί σε 90 ημέρες η προθεσμία που πρέπει να τηρείται για να ανακοινώνονται στον εκδίδοντα οργανισμό οι κατάλληλες πληροφορίες·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 15 του κανονισμού (ΕΟΚ) αριθ. 2729/81 η παράγραφος 3 αντικαθίσταται από το εξής κείμενο:  «3. Κατά παρέκκλιση από το άρθρο 43 παράγραφος 2 δεύτερο εδάφιο του κανονισμού (ΕΟΚ) αριθ. 3183/80, ο αιτών το πιστοποιητικό πρέπει να τηρήσει προθεσμία 90 ημερών από τη λήξη της προθεσμίας υποβολής των προσφορών:  - είτε για να ενημερώσει τον εκδώσαντα οργανισμό για τα αποτελέσματα του διαγωνισμού,  - είτε για να προσκομίσει την απόδειξη παρατάσεως της προθεσμίας υποβολής των προσφορών με κατάλληλα έγγραφα,  - είτε για να ενημερώσει τον εκδώσαντα οργανισμό ότι δεν είναι σε θέση να γνωρίζει τα αποτελέσματα του διαγωνισμού εντός της προθεσμίας αυτής, για λόγους ανεξάρτητους από αυτόν.  Στην περίπτωση κατά την οποία ο αιτών το πιστοποιητικό δεν τηρεί τις διατάξεις αυτές, το πιστοποιητικό δεν εκδίδεται και η ασφάλεια καταπίπτει».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 16 Νοεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 140 της 20. 5. 1982, σ. 1.  (3) ΕΕ αριθ. L 272 της 26. 9. 1981, σ. 19.  (4) ΕΕ αριθ. L 196 της 5. 7. 1982, σ. 14.  (5) ΕΕ αριθ. L 338 της 13. 12. 1980, σ. 1.  (6) ΕΕ αριθ. L 341 της 28. 11. 1981, σ. 30.